গাইবান্ধা প্রতিনিধি  গাইবান্ধা সদর উপজেলায় স্ত্রীর লাথিতে ঘটনাস্থলেই এক ব্যক্তির মৃত্যু হয়েছে। গতকাল রোববার বিকেল ৫টার এ ঘটনায় নিহত ব্যক্তির নাম আবদুস সাত্তার (৪৭)। পুলিশ স্বামী হত্যার দায়ে স্ত্রী রেশমা বেগমকে (৩০) গ্রেফতার  করেছে। পারিবারিক বিষয়কে কেন্দ্র করে সদর উপজেলার সাহাপাড়া ইউনিয়নের বিষ্ণুপুর গ্রামের আবদুস সাত্তারের সঙ্গে স্ত্রী রেশমা বেগমের ঝগড়া হচ্ছিল। একপর্যায়ে রেশমা সাত্তারকে লাথি মারলে ঘটনাস্থলেই তিনি মারা যান।